Nr. înreg.: 37869/05.07.2024

**Raport de specialitate**

**privind aprobarea modificării Programului multianual de interes local ,,Sprijin acordat tinerilor cu vârste cuprinse între 18-35 de ani pentru închirierea unor suprafețe locative” aprobat prin H.C.L. nr. 414/2021, cu modificările și completările ulterioare**

Având în vedere că art. 7. litera e) și art. 8. litera e) din Regulamentul privind Programul multianual de interes local „Sprijin acordat tinerilor cu vârste cuprinse între 18-35 de ani pentru închirierea unor suprafețe locative”, aprobat prin H.C.L. nr. 414/2021, care prevăd condiția ca solicitantul să aibă un contract de închiriere valabil de cel puțin 4 luni poate fi interpretat în diferite sensuri, se impune modificarea acestor prevederi.

Articolul 7 litera e) din HCL 414/2021 prevede:  *,,* *Pentru a beneficia de facilitatea ce face obiectul Programului instituit, solicitantul trebuie să îndeplinească cumulativ următoarele condiţii: e) să aibă un contract de închiriere în derulare la momentul solicitării facilității, înregistrat la organul fiscal competent (ANAF) sau la persoana fizică care desfășoară activități economice în mod independent/persoana juridică cu care încheie contractul; în cazul tinerilor care nu sunt studenți, contractul de închiriere trebuie să fie valabil pe o perioadă de cel puțin 4 luni de la data soluționării cererii;”Aceleași prevederi se reiau și în cuprinsul art. 8 lit. e).*

Această condiție poate fi interpretată în sensul că solicitantul trebuie să aibă un contract de închiriere valabil de cel puțin 4 luni înainte de data depunerii cererii, dar poate fi interpretată și în sensul că acest contract trebuie să fie valabil pentru o perioadă de cel puțin 4 luni din momentul depunerii cererii.

La instituirea programului, voința autorității publice locale a fost aceea de a stabili o perioadă de valabilitate a contractului de închiriere de 4 luni care să fie anterioară depunerii cererii.

Prin urmare, se impune modificarea Regulamentului, astfel încât aceste prevederi să nu fie interpretabile.

O altă modificare a art. 7 lit. e) și art. 8 lit. e) vizează necesitatea eliminării frazei: “...*sau la persoana fizică care desfășoară activități economice în mod independent/persoana juridică cu care încheie contractul*”. Această modificare se impune deoarece toate contractele de închiriere a suprafețelor locative sunt supuse înregistrării la organul fiscal competent (ANAF), fără excepție.

Totodată, în cuprinsul art. 7 lit. e) și art. 8 lit. e) se impune ca în loc de “data soluționării cererii” să figureze “data depunerii cererii”.

Așadar, în vederea îndeplinirii criteriilor de eligibilitate, contractul de închiriere trebuie să fie înregistrat la ANAF cu cel puțin 4 luni înainte de data depunerii cererii.

În cadrul programului, Primăria municipiului Sfântu Gheorghe oferă un sprijin financiar de maxim 50 de euro/lună, dar nu numai mult de 25% din valoare totală lunară a chiriei pentru sprijinirea achitării chiriilor în baza unor contracte de închiriere a suprafețelor locative din municipiului Sfântu Gheorghe. Programul se adresează tuturor persoanelor cu vârsta cuprinse între 18-35 de ani, cu domiciliul sau reședința în municipiului Sfântu Gheorghe și să aibă un contract de închiriere înregistrat la ANAF. În cazul tinerilor, care nu sunt studenți, contractul de închiriere trebuie să fie înregistrat la ANAF cu cel puțin 4 luni înainte de data depunerii cererii.

În concluzie, propunem spre dezbatere și aprobare proiectul de hotărâre pentru aprobarea modificării Regulamentului privind Programul multianual de interes local „Sprijin acordat tinerilor cu vârste cuprinse între 18-35 de ani pentru închirierea unor suprafețe locative”, aprobat prin HCL nr. 414/2021, cu modificările și completările ulterioare, în sensul celor prezentate.

**Timár Pálma**

Consilier

Compartimentul pentru Tineret